Балъшката команда на България бе разкъсана от "Трите лъва", расизъм беляза мача | Новини Пловдив
Новини Пловдив » Спорт Важно » Балъшката команда на България бе разкъсана от „Трите лъва“, расизъм беляза мача
Феновете на футбола у нас изживяха невиждан срам – най-изразителната загуба за националния тим в евроквалификации бе регистрирана рази нощ! Разпасаната команда на явно неспособния треньор Красимир Балъков бе разкатана от Англия насред Националния стадион с гръмкото 0:6. Безумията на терена бяха много, недостойните да носят фланелката на трикольорите – също.
Извън терена също имаше срамни моменти за България. От трибуните се чуха доста „маймунски“ скандирания, които изнервиха гостите от Албиона. Реферите от Хърватия спряха на 2 пъти евроквалификацията и по-чудо срещата изобщо завърши и страната ни се спаси от солени последствия.
Точни за победителите днес бяха Маркъс Рашфорд, Хари Кейн, както и Рос Баркли и Рахийм Стърлинг, които вкараха по два гола в българската врата.
С оглед случилото се тази вечер обаче, едва ли „лъвовете“ могат да се надяват този блян да се сбъдне. Днешният двубой можеше и да не завърши, а с това да се стигне и до международен скандал. Причината бяха две прекъсвания на играта заради прояви на расизъм. Първата бе забелязана от дебютанта в английския тим Тайрън Мингс, а във втория случай съдийският състав забеляза нередност, като временно спря играта.
Така или иначе до прибиране на футболистите в съблекалните и прекратяване на двубоя не се стигна, но проблематичната ситуация остана не съвсем обяснена от официалните лица. Първото полувреме беше кошмарно за тима ни във всяко едно отношение. Резултатът беше открит след едва седем минути игра. Пробив на Рашфорд по фланга бе последван от мощен негов изстрел. Ударът беше точен, Илиев нямаше шанс за реакция. Гостите излязоха напред в резултата по очакван начин.
Две минути преди почивката арбитърът отново спря играта, като стана ясно, че бе получил нов сигнал за расистка проява. Фенове от Сектор „Б“ бяха помолени да напуснат терена. Над 50 запалянковци си тръгнаха преждевременно от „Васил Левски“.